CELEX: C2006/060/36
Language: da
Date: 2006-03-11 00:00:00
Title: Sag C-444/05: Anmodning om præjudiciel afgørelse forelagt ved kendelse afsagt den  30. december 2004  af Dioikitiko Protodikeio Athinas (Grækenland) i sagen Ekaterini Stamatelaki mod Organismos Asfaliseos Eleftheron Epangelmation

11.3.2006   
            
            
               DA
            
            
               Den Europæiske Unions Tidende
            
            
               C 60/18
            
         Anmodning om præjudiciel afgørelse forelagt ved kendelse afsagt den 30. december 2004 af Dioikitiko Protodikeio Athinas (Grækenland) i sagen Ekaterini Stamatelaki mod Organismos Asfaliseos Eleftheron Epangelmation
   (Sag C-444/05)
   (2006/C 60/36)
   Processprog: græsk
   Ved kendelse afsagt den 30. december 2004, indgået til Domstolens Justitskontor den 14. december 2005, har Dioikitiko Protodikeio Athinas i sagen Ekaterini Stamatelaki mod Organismos Asfaliseos Eleftheron Epangelmation forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               A)
            
            
               Foreligger der en hindring for princippet om fri udveksling af tjenesteydelser inden for Fællesskabet, jf. EF-traktatens artikel 49 ff., såfremt en national lovgivning bestemmer, at en national social- og sygeforsikrings refusion af en forsikrets udgifter til behandling på et privat behandlingssted i udlandet er udelukket, medmindre der er tale om børn under 14 år, hvorimod der er fastsat refusion, efter godkendelse, for disse udgifter, såfremt den pågældende behandling finder sted på et offentligt behandlingssted i udlandet?
            
         
               B)
            
            
               Såfremt første spørgsmål besvares bekræftende, kan denne foranstaltning da anses for nødvendiggjort af tvingende almene offentlige hensyn, såsom især afværgelsen et alvorligt indgreb i den græske sociale sikringsordnings økonomiske ligevægt eller opretholdelsen af en stabil læge- og hospitalstjeneste?
            
         
               C)
            
            
               Såfremt andet spørgsmål besvares bekræftende, kan en sådan foranstaltning da anses for tilladt under forudsætning af, at den ikke er i strid med proportionalitetsprincippet, dvs. at den ikke går videre end det, der er objektivt nødvendigt med henblik på at nå det formål, den forfølger, og at samme resultat ikke kan nås ved hjælp af mindre indgribende regler?